102 



Denne Betænkning lød saaledes : 



«l)et Kgl. Danske Videnskabernes Selskab har overdraget 

 os at erklære os over et Andragende fra Justitsraad Bibliotbekar 

 Chr. Bruun om Understøttelse til Udgivelsen af en Samling 

 Aktstykker vedkommende Fr. Rostgaard, og vi have den Ære 

 herved at meddele vor Betænkning. 



Efter sin Fader, den fortjente Hans Rostgaard, havde 

 Fr. Rostgaard arvet en levende Fædrelandskjærlighed, der ifølge 

 hans Anlæg til og Interesse for Studier og boglige Sysler ikke 

 kunde andet end komme den fædrelandske Litteratur tilgode. 

 Allerede ved den prægtige Bogsamling, han dels hjemme dels 

 paa sin tiaarige Udenlandsrejse erhvervede, bleve meget kostbare 

 Værker tilførte Landet og mange vigtige baade indenlandske og 

 fremmede Manuskripter bevarede. Fr. Rostgaard hindredes 

 dog i at benytte sine overordentlig rige litterære Skatte i det 

 Omfang, han vistnok havde ønsket, ved de flere høie Embeds- 

 stillinger, som han i Løbet af 25 Aar beklædte, og fra den sidste 

 af dem er der endog kastet en let Skygge over ham; det var 

 imidlertid ikke andet- eller mere, end at H. Gram, en af Sam- 

 tidens mest ansete Mænd, der tillige stod Forholdene i alle 

 Henseender meget nær, kunde kalde det en «infelix casus", og 

 det er da ogsaa Tilfælde, at ved alt, hvad der fra hin Tid frem- 

 drages, blive Fr. Rostgaard s Fjender — fra et af Enevolds- 

 magtens mørkeste Øieblikke — trykkede ned, han selv derimod 

 hævet. 



Det vilde føre for vidt at nævne alt, hvad Fr. Rostgaard 

 har taget sig af med Hensyn til den danske Litteratur (og til 

 denne indskrænke vi os her), og det vil endog være ufornødent 

 at dvæle ved, at vi uden ham næppe havde havt Bordings 

 poetiske Skrifter, at Chr. Falster uden Rostgaards Venskab 

 og HjaHp næppe havde faaet den Betydning som litterær Mand, 

 han tik, og at vi uden Fr. Rostgaard ligeledes næppe havde 

 havt Olai Wormii Epistolæ, der indtage en høi Rang selv blandt 

 europæiske Samlinger af den Art, — det vil være ufornødent 



